- 1 Timoteo
- <
- 4
- >

4
Chupan ri ruq'uisbel tiempo ec'o xtiquiya' can quij chuvech ri kitzij
1 Pero ri Lok'olaj Espíritu can k'alaj ri nu'ij, chi chupan ri ruq'uisbel tiempo ec'o xtiquiya' can quij chuvech ri kitzij ri xcuke' quic'u'x riq'uin, y xa xtiquiya' quixiquin quiq'uin espíritu satzoy quino'oj vinak y quiq'uin itzel tak (tijonic, enseñanzas)* 2 P. 2:1. 2 ri petenak quiq'uin vinak ri xa riq'uin ca'i' quipalaj niqui'en tz'ucun tak tzij. Ri tz'ucuy tak tzij re' man niquic'axaj ta chic ri nu'ij-pe ri cánima chi xa man utz ta ri yetajin.* Ef. 4:19. 3 Niquic'ut chi manak che'el yac'ule', y chi manak che'el natij ch'aka' che ri ruq'uiytisan can ri Dios, tok rija' eruq'uiytisan can richin chi ri quiyo'on cánima riq'uin y queteman ri kitzij, niquitij* Gn. 1:29; 9:3; Ec. 5:18; 1 Co. 6:13. riq'uin matioxinic. 4 Roma ronojel ri ruq'uiytisan can ri Dios, utz,* Gn. 1:31. y manak roma netzeles, si nimatioxix tok nitij. 5 Roma riq'uin ri ru'in can ri Dios, y riq'uin oración, ch'ajch'oj nu'on ronojel.
Jun utzulaj rusamajinel ri Jesucristo
6 Y rat Timoteo, riq'uin ri ye'atijoj ri quiniman ri Jesucristo pa ruvi' ri nin-ij-e chave chupan ri vuj re', rat jun utzulaj rusamajinel ri Jesucristo, ri q'uiytisan-pe ri ac'aslen chupan ri ch'abel ri cukul-vi ac'u'x, y chupan ri utzulaj (tijonic, enseñanza) ri animan-pe. 7 Man que'ac'ul* 2 Ti. 2:23. nojin tak tzij* 1 Ti. 1:4. ri yekasan ruk'ij ri Dios, achel niquitzijoj ri ixoki' nima'k chic quijuna'. Rat tatijoj-avi' achel nutijoj-ri' jun aj-tz'enel richin más utz netz'an, richin más utz ruc'uaxic na'an ri c'aslen ri nuya' ruk'ij ri Dios. 8 Roma ri natijoj ri cuerpo, juba' oc utz nuq'uen-pe. Jac'a ri natijoj-avi' chupan ri c'aslen ri nuya' ruk'ij ri Dios, c'o utz nuq'uen-pe chupan ronojel, roma c'o utz nuq'uen-pe che ri c'aslen vave' choch'ulef y che ri c'aslen ri petenak chikavech apu. 9 Ri ch'abel ri yitajin chubixic chave, can utz vi chi nicuke' ac'u'x riq'uin y utz chi nic'ul coma conojel.* 1 Ti. 1:15. 10 Xa roma c'a ri' nikatij kak'ij y xa itzel nkutz'et, roma roj kayo'on-apu kavech* 1 Ti. 6:17. riq'uin ri c'aslic Dios, ri Colonel quichin conojel quivech vinak, pero más quichin ri yeniman rutzij.
11 Ja c'a re' ri ta'ij chi tinimex y tac'utu'. 12 Man taya' lugar chi c'o jun nibano chave chi man jun avakale'n* 1 Co. 16:11. xaxe roma c'a rat c'ajol na. Xa catoc jun ejemplo chiquivech ri quiniman ri Jesucristo, y quiri' tabana' riq'uin ri ach'abel, riq'uin ri achique chi c'aslen nac'uaj, riq'uin ri yatojo'on pan avánima, riq'uin ri utz avánima chique conojel, riq'uin ri cukul ac'u'x riq'uin ri Jesucristo, y riq'uin ri ac'aslen ch'ajch'oj. 13 Chupan nril ri k'ij chi yatentz'eta', taya-avi' chi na'an leer ruch'abel ri Dios chiquivech ri quiniman ri Jesucristo, pa ruvi' ri yapaxa'an y pa ruvi' ri yatijon. 14 Ri xusipaj ri Dios chave chi na'an pa rusamaj, ri xac'ul tok ri e'uc'uay richin rutinamit ri Dios xquiya' quik'a' pan avi',* 2 Ti. 1:6. man c'a tavok'otaj can rucusasic. Rije' ja ri Dios xbin-pe pa cánima* 1 Ti. 1:18. chi xatquiya' pa ruvi' ri samaj.
15 Ronojel re' tatija' ak'ij richin na'an; taya-avi' chupan, richin quiri' nik'alajin chiquivech conojel ri aq'uiyilen chupan ri samaj. 16 Tachajij ri ac'aslen, y tachajij-avi' riq'uin ri (tijonic, enseñanza) naya', tacovij-avi' chupan, roma si quiri' na'an, xtacol-avi' rat* Ez. 33:9. y xque'acol ri ye'ac'axan avichin.

- 1 Timoteo
- <
- 4
- >

*4:1 2 P. 2:1.

*4:2 Ef. 4:19.

*4:3 Gn. 1:29; 9:3; Ec. 5:18; 1 Co. 6:13.

*4:4 Gn. 1:31.

*4:7 2 Ti. 2:23.

*4:7 1 Ti. 1:4.

*4:9 1 Ti. 1:15.

*4:10 1 Ti. 6:17.

*4:12 1 Co. 16:11.

*4:14 2 Ti. 1:6.

*4:14 1 Ti. 1:18.

*4:16 Ez. 33:9.

© 2007 WBT