- 1 Pedro
- <
- 2
- >

2
1 Roma c'a ri', rix tiya' can ronojel ri itzel c'o pan ivánima chiquij ch'aka' chic,* Ef. 4:31. ronojel satzoj tak no'oj, y ronojel ri nibano chive chi ca'i' rupalaj ri ni'en. Tiya' can chi itzel nitz'et jun ri utz c'o, y ronojel ruvech tzij* Stg. 4:11. ri nikasan quik'ij ch'aka' chic. 2 Y achel jun ac'ual* Mt. 18:3. ri c'a juba' talex nurayij nitz'uman, quiri' mismo rix, tirayij titzuku' ri ivánima chirij ri kitzij ruch'abel ri Dios ri man jun satzoj tzij chucojol, richin chi riq'uin ri ch'abel ri' yixq'uiy richin yixcolotaj. 3 Quiri' nin-ij chive, roma rix ina'on chi ri Ajaf can jabel utz* Lc. 6:35. iviq'uin.
Ri Jesucristo achel jun abaj c'o ruc'aslen
4 Vacami c'a rix, quixjel-apu riq'uin ri Jesucristo, ri achel c'aslic rutz'akat ri racho ri Dios, ri x-an che coma ri vinak achel jun abaj ri man nic'atzin ta che ri jay ri', pero chuvech ri Dios, cha'on, y jani na rakale'n. 5 Quiri' c'a mismo rix, rix achel c'aslic rutz'akat ri lok'olaj jay* Ef. 2:21, 22. richin ri Dios, y yixcuses chi lok'olaj tak sacerdotes* Is. 66:21. chupan, richin nisuj-apu sipanic ri can elok'olaj vi chuvech ri Dios, y ri Dios can yeruc'ul ri nisuj-apu chuvech,* Os. 14:2. roma ri Jesucristo. 6 Romari' chupan ruch'abel ri Dios ri tz'iban can, c'o jun tzij ri quire' nu'ij:
Titz'eta' na pe'. Yin xtinya' jun abaj pa tinamit Sion ri xticuses richin ruchuk'a' ruxiquini'l ri jay, y ri abaj re' can cha'on-vi y can c'o rakale'n.
Ri xtuya' ránima riq'uin, man xtiyo'ox ta chi q'uix.* Is. 28:16.
Quiri' nu'ij ri tz'iban can.
7 Romari', chive rix ri iyo'on ivánima riq'uin, ri Jesucristo can c'o rakale'n. Jac'a chique ri man quiyo'on ta cánima riq'uin, man jun rakale'n, achel xqui'en ri achi'a' banoy tak jay ri nikil chupan ruch'abel ri Dios ri quire' nu'ij:
Ri abaj ri man juba' xcajo' xquicusaj ri banoy tak jay,
Xa jari' xc'atzin richin ruchuk'a' ruxiquini'l ri jay.* Sal. 118:22.
8 Y (chuka', ka) nu'ij:
Ri abaj re', xtoc richin (xtiquipak'ij, xtiquicopij) cakan chuvech, y richin yetzak pa ruvi'.* Is. 8:14; Ro. 9:32, 33.
Quiri' nu'ij ri tz'iban can.
Quiri' xtibanataj quiq'uin, roma man niquinimaj ta ruch'abel ri Dios, y roma quiri' ruchojmirisan can ri Dios pa quivi'.
Ri rutinamit ri Dios
9 Jac'a rix ri iniman, rix jun tinamit cha'on,* Dt. 10:15. rix sacerdotes chupan rusamaj ri nimalaj Rey, rix jun lok'olaj rutinamit, y rix ruyo'on-ka pa rubi'. Quiri' rubanon iviq'uin richin chi rix nitzijoj ri jani na utz runo'oj ri Jun ri xoyon-apu ivichin tok c'a rixc'o na chupan ri k'eku'n, richin yixc'uje' yan chic chupan ri lok'olaj sakil richin rija'. 10 Rubanon can, man rix rutinamit ta ri Dios, jac'a ri vacami, rix rutinamit chic.* Os. 2:23; Ro. 9:25, 26. Rubanon can, man jani tivil rupokonaxic ivech. Jac'a ri vacami, ivilon chic.
Tic'uaj ri ic'aslen achel nrojo' ri Dios
11 Rix ri can yixinjo', riq'uin ri xaxe juba' nkuk'ax-e choch'ulef, y man vave' ta ri kitzij katinamit, ninc'utuj quemelal chive chi tik'ila-ivi' chuvech ri itzel tak mac ri nurayij ri cuerpo, ri xa niqui'en oyoval che ri ivánima.* Stg. 4:1. 12 Tic'uaj jun chojmilaj c'aslen* Fil. 2:15. chiquivech ri man quiniman ta ri Jesucristo, richin quiri' ri tzij ri niquimol-pe chivij chi xa itzel ri ye'ibanala',* 1 P. 3:16. rije' riq'uin niquitz'et chi rix banoy ri utz chique ch'aka' chic, xa xtiquiya' ruk'ij ri Dios chupan ri k'ij tok rija' nuruc'utu' ri nimalaj ruchuk'a' pa quivi' ri vinak.
13 Tinimaj quitzij conojel autoridades choch'ulef,* Mt. 22:21; Ro. 13:1. roma ri Ajaf quiri' nurayij. Tinimaj rutzij ri rey, roma ja rija' ri más c'o autoridad pa ruk'a' chiquivech conojel. 14 Tinimaj quitzij ri más chic autoridades ri yetak roma ri rey richin niquiya' castigo pa quivi' ri itzel yetajin riq'uin, y richin niquiya' quik'ij ri ebanoy ri utz.* Ro. 13:4. 15 Roma ri nurayij ri Dios, ja chi rix riq'uin ni'en ri utz, ni'en chique ri vinak ri man pa ruchojmil ta yenojin y xe yevolol chivij, chi man niqui'en ta chic más tzij chivij.
16 Kitzij na vi chi rix, rix sok'opinak chic pe* 1 Co. 7:22; Gá. 5:1. chuxe' ri ximiyon ivichin, pero man ti'en chi romari' ye'ibanala' ri man utz ta, xa tibana' ri achel nic'atzin nu'on jun rusamajinel ri Dios. 17 Tibana' chi conojel c'o quik'ij chivech, tijo-ivi' chivech rix ri iniman ri Jesucristo, tixi'ij-ivi' chuvech ri Dios y tiya' ruk'ij ri rey.
18 Rix samajela', tikasaj-ivi' richin ninimaj quitzij* Ef. 6:5. ri ivajaf, pero man xe ta chiquivech ri utz quino'oj y (ch'uch'uj, me'l oc) cánima, xa quiri' mismo tibana' chiquivech ri man utz ta quino'oj iviq'uin. 19 Roma ri Dios can xtuya-vi favor pan ivi', si roma nijo' ni'en ri nurayij rija', rix nik'asaj k'axomal,* Mt. 5:10. y xa manak roma nik'asaj quiri'. 20 Pero si roma ni'en jun mac, rix nicoch' chi yixpak' che k'a', ri' man jun ik'ij nuq'uen-pe, pero si rix roma ni'en ri utz,* 1 P. 3:14. yixyo'ox pa k'axomal, y can nucoch' ivech chupan, ri Dios can xtuya-vi favor pan ivi'. 21 Roma ri Dios tok xixroyoj, can richin vi chi rix nucoch' ivech chupan ri k'axomal,* Hch. 14:22. achel ri Jesucristo xucoch' ri k'axomal ri xuk'asaj ivoma.* 1 P. 3:18. Quiri' xu'on rija' richin jun ejemplo chivech richin titzekle'ej rij ri nuc'ut riq'uin ri ruc'aslen. 22 Rija' man jun bey xu'on jun mac. Nis-ta man jun satzoj no'oj xel pa ruchi'.* Is. 53:9. 23 Rija' tok xbix itzel tak tzij che coma ri vinak, man xutzolij ta ruq'uexel riq'uin itzel tak tzij.* Is. 53:7. Tok xyo'ox pa k'axomal, man xu'ij ta chi nu'on ruq'uexel. Xa pa ruk'a' ri Jun ri nic'ojon pa ruchojmil xujach-vi ronojel. 24 Ja ri Jesucristo xekan riq'uin ri ru-cuerpo ri kamac tok xbajix chuvech che', richin chi riq'uin ri (nkucom, nkuquen) chuvech ri mac, nkujoc-e chupan ri chojmilaj c'aslen ri nrojo' ri Dios. Roma riq'uin ri socotajic ri xuc'uaj rija', xc'ul kavech roma ri Dios.* Is. 53:5. 25 Roma rubanon can, rix, rix achel ovejas esatznak can,* Ez. 34:6. jac'a ri vacami xixtzolij chic pe riq'uin ri Chajinel y Yuk'unel* Ez. 37:24; Jn. 10:11. richin ri ivánima.

- 1 Pedro
- <
- 2
- >

*2:1 Ef. 4:31.

*2:1 Stg. 4:11.

*2:2 Mt. 18:3.

*2:3 Lc. 6:35.

*2:5 Ef. 2:21, 22.

*2:5 Is. 66:21.

*2:5 Os. 14:2.

*2:6 Is. 28:16.

*2:7 Sal. 118:22.

*2:8 Is. 8:14; Ro. 9:32, 33.

*2:9 Dt. 10:15.

*2:10 Os. 2:23; Ro. 9:25, 26.

*2:11 Stg. 4:1.

*2:12 Fil. 2:15.

*2:12 1 P. 3:16.

*2:13 Mt. 22:21; Ro. 13:1.

*2:14 Ro. 13:4.

*2:16 1 Co. 7:22; Gá. 5:1.

*2:18 Ef. 6:5.

*2:19 Mt. 5:10.

*2:20 1 P. 3:14.

*2:21 Hch. 14:22.

*2:21 1 P. 3:18.

*2:22 Is. 53:9.

*2:23 Is. 53:7.

*2:24 Is. 53:5.

*2:25 Ez. 34:6.

*2:25 Ez. 37:24; Jn. 10:11.

© 2007 WBT