- Apocalipsis
- <
- 8
- >

8
Ri xbanataj tok ri Jesucristo xuch'ol-e ri ruq'uisbel tz'apibel che ri boton vuj
1 Tok ri Alaj Oveja xuch'ol-e ri ruq'uisbel tz'apibel che ri boton vuj,* Ap. 5:1. jun cami nic'aj hora man jun achique xc'axataj ri chicaj. 2 Y xentz'et ri vuku' ángeles ri epa'el-apu chuvech ri Dios, y xjach vuku' trompeta* Jos. 6:4. chique. 3 Jac'ari' xpe chic jun ángel y xpa'e' chuvech ri altar, ruc'amon-pe jun poro'el pon ri banon riq'uin oro. Xyo'ox c'a pe q'uiy pon che, richin chi xa jun nu'on che riq'uin qui-oraciones conojel ri erichin ri lok'olaj rutinamit ri Dios richin nusuj pa ruvi' ri altar ri banon riq'uin oro ri c'o-apu chuvech ri nimalaj tz'uyubel. 4 Y chiruk'a' ri ángel xjote-vi-e rusibel ri pon chuvech ri Dios junan riq'uin ri qui-oraciones* Sal. 141:2. ri erichin ri lok'olaj rutinamit ri Dios. 5 Jac'ari' tok ri ángel xunojsaj chic ri poro'el pon riq'uin ri rachak-k'ak' chiri' pa ruvi' ri altar, y xuc'ak pa ruvi' ri roch'ulef; jac'ari' xek'ajan-pe rayos, kulaj,* Sal. 18:13; Is. 30:30. y xek'alajin-pe coyopa',* He. 12:18, 19. y xu'on jun cobrakan.* 2 S. 22:7-9; 1 R. 19:11; Mt. 27:51; Hch. 4:31; Ap. 11:19; 16:18.
Tok ri ángeles xquik'ojomaj ri trompetas
6 Jac'ari' tok ri vuku' ángeles ri c'o ri vuku' trompetas pa quik'a' xquinuc'-qui' richin yequik'ojomaj.
7 Tok ri na'ey ángel xuk'ojomaj ri trompeta ri c'o pa ruk'a', xc'ak sakbech y k'ak' ri yo'on quic'* Ez. 38:22. riq'uin pa ruvi' ri roch'ulef, y jun rox parte chique ri che'* Is. 2:12, 13. xuq'uis k'ak'; y xc'at ronojel ruvech (k'ayis, k'os) rex.
8 Tok ri ruca'n ángel xuk'ojomaj ri trompeta ri c'o pa ruk'a', yin xintz'et chi c'o jun achel nimalaj juyu' nijino pa k'ak' ri xc'ak chupan ri mar. Y jun rox parte che ri mar xoc quic'. 9 Y (xecom, xequen) jun rox parte chique ri c'o quic'aslen chupan ri mar, y jun rox parte chique ri barcos xeq'uis.
10 Tok ri rox ángel xuk'ojomaj ri trompeta ri c'o pa ruk'a', c'o jun nimalaj ch'umil* Ap. 9:1. nijino pa k'ak' achel jun antorcha xtzak-pe chicaj. Pa quivi' jun rox parte chique ri rakan tak ya' y pa quivi' ri alaxbel tak ya'* Ap. 16:4. xka-vi. 11 Ri ch'umil re', Xakixak* Jer. 9:15; 23:15. rubi', y jun rox parte chique ri ya' ri xka-vi, xc'ayir, y q'uiy vinak (xecom, xequen), roma ri ya' q'uey-q'uey* Ex. 15:23. xu'on.
12 Tok ri rucaj ángel xuk'ojomaj ri trompeta ri c'o pa ruk'a', xsocotaj jun rox parte che ri k'ij, jun rox parte che ri ic' y jun rox parte chique ri ch'umila', y roma ri socotajic, xk'uk'umer* Is. 13:10; Am. 8:9. jun rox parte che ri quivech. Romari' jun rox parte che ri k'ij, y che ri ak'a', manak sakil.
13 Jac'ari' tok xintz'et y xinvac'axaj chi jun ángel niropop benak pa runic'ajal ri caj, y riq'uin ruchuk'a' nu'ij: ¡Juye' quivech, juye' quivech, juye' quivech* Ap. 9:12; 11:14. ri vinak choch'ulef, roma quik'ojomaxic ri ch'aka' chic trompeta ri xa juba' chic nrojo' chi yek'ojomex coma ri oxi' ángeles! Quiri' ri xu'ij ri ángel.

- Apocalipsis
- <
- 8
- >

*8:1 Ap. 5:1.

*8:2 Jos. 6:4.

*8:4 Sal. 141:2.

*8:5 Sal. 18:13; Is. 30:30.

*8:5 He. 12:18, 19.

*8:5 2 S. 22:7-9; 1 R. 19:11; Mt. 27:51; Hch. 4:31; Ap. 11:19; 16:18.

*8:7 Ez. 38:22.

*8:7 Is. 2:12, 13.

*8:10 Ap. 9:1.

*8:10 Ap. 16:4.

*8:11 Jer. 9:15; 23:15.

*8:11 Ex. 15:23.

*8:12 Is. 13:10; Am. 8:9.

*8:13 Ap. 9:12; 11:14.

© 2007 WBT