- Apocalipsis
- <
- 10
- >

10
Ri ángel ri ruc'uan jun ch'uti boton vuj pa ruk'a'
1 Jac'ari' xintz'et chic jun ángel ri c'o uchuk'a' pa ruk'a' ri nika-pe chicaj chupan jun sutz', y c'o arco iris* Ez. 1:28. pa (rujolon, ruvi'). Y tok xintz'et-apu ruvech, achel nitzu'un ri k'ij,* Mt. 17:2. y ri rakan achel ruxak tak k'ak'.* Ap. 1:15, 16. 2 Pa ruk'a' ruc'uan jun ch'uti boton vuj riq'uil, y ri rakan derecha xuya-ka pa ruvi' ri mar, y ri rakan izquierda xuya-ka pa ruvi' ri roch'ulef. 3 Ri ángel re', riq'uin c'a ruchuk'a' xch'o, achel nik'ajan jun león. Y tok xtane' chi nich'o riq'uin ruchuk'a', xek'ajan-pe quikul vuku' rayos.* Ap. 8:5; 14:2. 4 Tok xek'ajan yan pe ri vuku' rayos, yin jari' xinjo' xintz'ibaj-ka cha'anin ri xqui'ij. Pero jari' xinvac'axaj jun kulaj petenak chicaj ri quire' nu'ij: Xaxe pan avánima* Is. 8:16; 29:11; Dn. 8:26; 12:4. tic'uje-vi-ka ri xqui'ij ri vuku' rayos, y man tatz'ibaj, xcha-pe chuve. 5 Y ri ángel ri ruyo'on jun rakan pa ruvi' ri mar y ri jun chic pa ruvi' ri roch'ulef, xintz'et chi xuyec ri ruk'a' chicaj,* Dn. 12:7. 6 y pa rubi' ri xbano ri caj y ri ec'o chiri', ri xbano ri roch'ulef y ri ec'o chuvech, y ri xbano ri mar y ri ec'o chupan, ri Jun ri can c'o-vi jumul-jumul,* Jer. 10:10; Dn. 12:7; Ap. 1:18; 4:9. xu'ij-vi chi xa man xtik'ax ta chic más tiempo, 7 roma tok xtril ruk'ijul chi ri séptimo ángel xtuya-pe retal riq'uin ri ru-trompeta,* Ap. 11:15. jari' tok xquebanataj ri revan-pe-ri' na'ey riq'uin ri Dios, achel ri ruk'alajrisan chiquivech ri ru-profetas, xcha'.
8 Ri kulaj ri petenak chicaj ri xinvac'axaj, xch'o chic pe jun bey chuve y xu'ij: Cabin, ta'ac'ama' la ch'uti boton vuj riq'uil pa ruk'a' ri ángel ri pa'el pa ruvi' ri mar y ri roch'ulef, xcha'. 9 Y xi'e c'a apu riq'uin ri ángel richin xin-ij che chi tuya-pe ri ch'uti boton vuj chuve. Y rija' xu'ij chuve: Jare' y tatija'.* Ez. 2:8; 3:1. Tok xtatij, q'uey-q'uey xtu'on che ri apan, pero pan achi' qui-qui' xtana' che achel ri cab.* Sal. 19:10; 104:34; Jer. 15:16. 10 Jac'ari' xinq'uen-apu ri ch'uti boton vuj pa ruk'a' ri ángel, y xintij, y can qui' na vi xuna' ri pa nuchi', achel ruqui'l ri cab,* Ez. 3:3. jac'a tok nutijon chic ka, q'uey-q'uey xu'on che ri nupan. 11 Y ri ángel ri' xu'ij c'a chuve: Nic'atzin chi naya' chic rubixic jun bey ri nu'ij-pe ri Dios pan avánima pa quivi' q'uiy quivech tak tinamit, vinak, ch'abel, y reyes, xcha'.

- Apocalipsis
- <
- 10
- >

*10:1 Ez. 1:28.

*10:1 Mt. 17:2.

*10:1 Ap. 1:15, 16.

*10:3 Ap. 8:5; 14:2.

*10:4 Is. 8:16; 29:11; Dn. 8:26; 12:4.

*10:5 Dn. 12:7.

*10:6 Jer. 10:10; Dn. 12:7; Ap. 1:18; 4:9.

*10:7 Ap. 11:15.

*10:9 Ez. 2:8; 3:1.

*10:9 Sal. 19:10; 104:34; Jer. 15:16.

*10:10 Ez. 3:3.

© 2007 WBT