- Hebreos
- <
- 11
- >

11
Ri quic'aslen ri xcuke' quic'u'x riq'uin ri Dios
1 Jun ri cukul ruc'u'x can nuna' ránima chi xtuc'ul na vi ri royo'en, y masque man nutz'et ta* 2 Co. 4:18. riq'uin ruvech ri royo'en, nunimaj chi can c'o na vi. 2 Quiri' nin-ij chive roma riq'uin xcuke' quic'u'x* He. 11:4, 5, 39. ri ojer tak kati't-kamama', xbix chi utz xek'alajin chuvech ri Dios. 3 Roj roma cukul kac'u'x, keteman chi xc'uje' ri roch'ulef y ri caj xaxe riq'uin ri xu'ij ri Dios chi quec'uje',* Jn. 1:3. nu'ij tzij chi ronojel ri nitz'etetaj vacami, x-an riq'uin ri man nitz'etetaj ta.
4 Ri Abel, roma cukul ruc'u'x,* Gn. 4:4; Mt. 23:35; 1 Jn. 3:11, 12. más utz sipanic xusuj chuvech ri Dios que chuvech ri xusuj ri Caín, y roma cukul ruc'u'x, romari' xk'alajin chi jun chojmilaj achi, y mismo ri Dios xk'alajrisan chi xuc'ul ri sipanic ri xusuj. Y masque caminak chic ri Abel, pero achel can c'a nich'o na chike riq'uin ri xcuke' ruc'u'x riq'uin ri Dios. 5 Ri Enoc,* Lc. 3:37; Jud. 14. roma cukul ruc'u'x, quiri' q'ues xuc'uax chicaj* Gn. 5:22, 24. richin man xk'ax ta chupan ri camic. Man xtz'etetaj ta chic choch'ulef, roma ja ri Dios xuc'uan-e richin, pero na'ey chi xuc'uax, xk'alajin chi ri Dios xquicot ránima riq'uin. 6 Pero ri man cukul ta ruc'u'x,* Nm. 14:11; 20:12; Sal. 78:22, 32; 106:21. ri Dios man juba' xtiquicot ránima riq'uin. Roma xa achique na ri nrojo' nijel-apu riq'uin ri Dios, nic'atzin nunimaj chi kitzij c'o,* Jn. 3:18, 36. y chi rija' can nuya-vi utzulaj rajil-ruq'uexel chique ri yecanon richin. 7 Ri Noé, roma cukul ruc'u'x, xunimaj ri xu'ij ri Dios che chi c'o ri man jun bey etz'eton pa ruvi' ri roch'ulef ri xquebanataj.* Gn. 6:13. Romari', xupaba' jun barco richin chi chupan ri' xecolotaj-vi ri aj chiracho. Rija' roma cukul ruc'u'x, xu'on chi xk'alajin chi can utz vi chi xka castigo pa quivi' ri man xeniman ta ri Dios, y x-an che chi c'o ruk'a' che ri nusuj ri Dios chique ri nicuke' quic'u'x riq'uin, y ri' ja chi manak chic quimac* Ro. 3:22; Fil. 3:9. nicakalej chuvech.
8 Ri Abraham, roma cukul ruc'u'x, xunimaj tzij tok xoyox richin xbe chupan ri lugar ri xtuc'ul chi herencia, y xbe c'a, masque nis-ta reteman achique lugar ni'e-vi.* Gn. 12:1, 4. 9 Roma cukul ruc'u'x, xc'uje' chupan ri lugar ri sujun che roma ri Dios achel jun vinak petenak naj ri man c'o ta pa rutinamit. Chiri' rija' xa pa carpa xuk'asaj-vi ruc'aslen,* Gn. 12:8. junan riq'uin ri ralc'ua'l rubinan Isaac, y ri ralc'ua'l ri Isaac ri rubinan Jacob, y (chuka', ka) chique rije' sujun-vi ri lugar ri' roma ri Dios. 10 Quiri' ri c'aslen xuk'asaj ri Abraham, roma can royo'en ri aj-chicaj y covilaj rutz'uyubal* Ap. 21:2. tinamit ri ja ri Dios nuc'uyun ruchojmil y banayon rubanic.* Is. 14:32; 2 Co. 5:1. 11 Ja jun ri Sara* Gn. 17:19. ri rixayil ri Abraham, masque man alanel ta,* Lc. 1:36. pero roma cukul ruc'u'x riq'uin ri Dios, xuc'ul uchuk'a' richin xpe alanic chirij. Y can xc'uje' na vi ac'ual chuk'a' tok xa man ruk'ijul ta chic, roma rija' xunimaj chi ri Dios ri xsuju che chi nic'uje' ral, can nuya-vi ri rusujun. 12 Y romari' tok riq'uin ri Abraham, ri nik'alajin chi xa man yec'uje' ta chic ralc'ua'l,* Ro. 4:19. xeq'uiyer-vi-pe riy-rumam ri e'achel ch'umila' richin chicaj, y e'achel (sanayi, sanayil) chuchi' mar roma man jun nitiquer najlan quichin.
13 Conojel ri xcuke' quic'u'x riq'uin ri Dios ri yitajin chubixic chive, cukul-e quic'u'x (xecom, xequen), y nis-ta man xquic'ul ta e ri sujun chique roma ri Dios; xaxe xquitz'et-apu chi naj, xquinimaj-e chi can xtoc na vi quichin y niquicot cánima chi can nequila' na vi. Rije' (xquiya', xquiq'uen) chiquij chi xa man pa quitinamit ta ec'o-vi y chi xaxe juba' yek'ax-e* Gn. 47:9. chuvech re roch'ulef. 14 Roma xa achique na ri quiri' (niquiya', niquiq'uen) chiquij, niquik'alajrisaj chi c'a ebenak na chucanoxic ri kitzij quitinamit.* He. 13:14. 15 Xa ta rije' ja ri tinamit ri xe'el-vi-pe ri yetajin chunojixic, c'o ta che'el xetzolij. 16 Jac'a rije' xa jun tinamit más utz ri benak cánima chirij, ri chila' chicaj* Fil. 3:20. c'o-vi, y romari' ri Dios man niq'uix ta nu'ij chi qui-Dios* Ex. 3:6, 15. rije'; roma rubanon rubanic jun quitinamit.
17 Ri Abraham, roma cukul ruc'u'x, xusuj ri ruc'ajol Isaac pa ruvi' jun altar, tok ri Dios* Gn. 22:1, 2; Stg. 2:21. xrojo' xutz'et achique rubanon ránima ri Abraham, ri achok che rusujun-vi chi can c'o xtuc'ul. Ja Abraham ri' ri ja nucamisaj-ka ri juney ruc'ajol, 18 masque ri Dios quire' ru'in che: Ja chiquicojol ri riy-rumam ri jun ac'ajol rubinan Isaac xquencha-vi ri kitzij xque'oc nutinamit.* Gn. 21:12. Quiri' ru'in ri Dios che. 19 Jac'a rija' xunojij-ka chi masque xtucamisaj ri ralc'ua'l pa ruvi' ri altar, ri Dios c'o ruchuk'a' chi xtuc'asoj* Ro. 4:17, 19, 21. chic pe. Y riq'uin ri xbanataj, c'o che'el nika'ij chi ri Abraham xuq'uen chic pe ri ruc'ajol chiquicojol ri anima'i'. 20 Ri Isaac, roma cukul ruc'u'x, xu'ij yan can chique ri ca'i' ruc'ajol Jacob y Esaú quibi', ri achique chi favor xtequic'ulu' chiquijununal.* Gn. 27:27-29, 39, 40. 21 Ri Jacob roma cukul ruc'u'x, ja tok juba' chic k'ij q'ues chiri', xeru'on can bendecir chiquijununal ri eruc'ajol ri José,* Gn. 48:5. y xuya' ruk'ij ri Dios lucul pa ruvi' ri ruch'ami'y.* Gn. 47:31. 22 Ri José roma cukul ruc'u'x, ja tok juba' chic k'ij q'ues chiri', xuc'uxlaj can chique ri ruvinak israelitas chi c'o na jun k'ij xque'el-e chiri' pan Egipto.* Gn. 50:24. Y xu'ij can chique ri achique niqui'en riq'uin ri rubakil.* Ex. 13:19.
23 Ri rute-rutata' ri Moisés, roma cukul quic'u'x,* Sal. 56:4; 118:6; Is. 8:12, 13. man xquixi'ij ta qui' xquevaj oxi' ic'* Ex. 2:2. ri Moisés pa cacho tok xalex, masque ri rey Faraón ru'in chi quecamises* Ex. 1:16. conojel ch'utik alabo. Quiri' xqui'en, roma xquitz'et chi ri ac'ual jabel oc.* Hch. 7:20. 24 Ri Moisés tok ala' chic chiri', roma cukul ruc'u'x, ruyon xuxutuj can chi rija' ral rumi'al* Ex. 2:10, 11. ri rey Faraón. 25 Más xrojo' xucha'* Sal. 84:10; Mt. 5:10-12. chi junan niquik'asaj k'axomal riq'uin rutinamit ri Dios, que chuvech nucha' chi niquicot juba'* 2 Co. 4:17. ránima chupan ri c'aslen ri richin mac, 26 y xuya' pa ránima chi más nimalaj beyomal chi niyo'ox chi q'uix* He. 13:13. roma rubi' ri Jun ri xtutak-pe ri Dios chucolic ri rutinamit, que chuvech c'o ruk'a' che ri beyomal pan Egipto. Roma rija' ruyo'on-apu ruvech chirij ri nimalaj rajil-ruq'uexel ri xtuya' ri Dios. 27 Y roma cukul ruc'u'x, xuya' can ri Egipto.* Ex. 10:29; 12:37. Man xuxi'ij ta ri' chuvech royoval ri rey Faraón, roma xa jun xu'on che ri ránima, achel can ta nutz'et-apu ri Jun ri man nitz'etetaj ta. 28 Ri Moisés, roma cukul ruc'u'x, xu'on ri na'ey nimak'ij pascua,* Ex. 12:21. y xu'ij chique ri ruvinak israelitas chi quequicamisaj ovejas, y chi ri quiquiq'uel ri ovejas tiquitzicaj chuchi' tak cacho, richin chi ri camisanel* Ex. 12:29, 30. quichin ri (nimala'tz, nimalaxel) tak ac'ola', man ja jun quichin ri israelitas querucamisaj.
29 Ri israelitas, roma cukul quic'u'x, xek'ax chupan ri Mar Rojo, achel xa ta pa chaki'j ulef* Ex. 14:22-29. yebin-vi. Y tok ri soldados richin ri roch'ulef Egipto xcajo' xqui'en quiri', xa xejik' conojel. 30 Ri israelitas, roma cukul quic'u'x chi ri Dios yeruto', romari' chupan ri séptimo k'ij* Jos. 6:1-20. chi niquiyala' vuelta chirij ri tinamit Jericó, xetzak ri nimalaj tak muro ri tz'apiyon rij. 31 Ri ixok Rahab ri man utz ta ruc'aslen, riq'uin xcuke' ruc'u'x riq'uin ri Dios, man (xcom, xquen) ta junan quiq'uin ri ruvinak aj-Jericó ri man xquinimaj ta ri Dios, roma utz xeruc'ul chiracho ri israelitas etakon-apu richin ye'enachan* Stg. 2:25. can che'elek'el chupan ri tinamit.
32 Y c'a ec'o chic más ri xcuke' quic'u'x riq'uin ri Dios, pero xa ta nintzijoj chive quic'aslen ri Gedeón,* Jue. 6:11. ri Barac,* Jue. 4:6. ri Sansón,* Jue. 13:24. ri Jefté,* Jue. 11:1. ri David,* 1 S. 16:1, 13. ri Samuel* 1 S. 1:20. y ri eru-profetas ri Dios, xa man yiru'on ta ri tiempo. 33 Ch'aka' chique rije' roma cukul quic'u'x, xetiquer chiquij ch'aka' chic tinamit, ch'aka' pa ruchojmil xqui'en gobernar rutinamit ri Dios, ec'o xquil yan e ri rusujun ri Dios chique, ch'aka' xqui'en chique leones chi man xec'uxun ta, 34 ch'aka' xquichup ruchuk'a' nimalaj tak k'ak', ch'aka' xquicol-qui' chi man xecamises ta tza'n espada, ch'aka' xyo'ox cuchuk'a' tok xec'uje' pa c'ayef, ch'aka' cof xepa'e' pa tak guerras, y xecokotaj-e soldados ri etakon chiquij coma ch'aka' chic tinamit. 35 Ec'o ixoki' roma cukul quic'u'x, xec'asos-pe ri (calpachel, caj-c'uaxel) ecaminak,* 1 R. 17:22. y xejach chic chique. Ch'aka' chic, roma cukul quic'u'x, xecamises chi k'axomal, y masque xsuj chique chi yecol chuvech ri camic, man xcajo' ta xquicol-qui', roma queteman chi nequila' jun c'aslen más utz. 36 Ec'o chic ch'aka' xeyo'ox chi q'uix y xech'ay,* Jer. 20:2. y pa ruvi' ri' ec'o xeximilo'x che cadena, y xetz'apis pa tak cárcel. 37 Ch'aka' xec'akalo'x che abaj,* 1 R. 21:13; 2 Cr. 24:21. ch'aka' xek'at che sierra, ec'o xeyo'ox pa k'axomal richin ta xquiya' can ri Dios, ec'o xecamises chutza'n espada, ec'o ri xa quitz'umal ovejas y quitz'umal cabras ocunak quitziak,* 2 R. 1:8. y xexule-xejote' pa jalajoj tak lugares, man jun oc quichajin, bis quichi-quivech, y xeyalo'x pa tak k'axomal. 38 Xec'uje' pa chakijlaj tak tz'iran ulef,* 1 S. 23:15, 19; 24:1. pa tak juyu', pa tak sivan,* 1 S. 22:1; 1 R. 18:4. y pa tak jul.* 1 R. 19:9. Y ri vinak ri xa xbe cánima riq'uin ri roch'ulef, man juba' utz ri quic'aslen richin ta xec'uje' ri cukul quic'u'x chiquicojol.
39 Conojel ri cukul quic'u'x* He. 11:2, 13. re', xbix chi xquicot ránima ri Dios quiq'uin, pero man xquic'ul yan ta e ri rusujun chique. 40 Can c'a xcoyo'ej na chi niquic'ul, roma ri Dios runojin-pe chi c'a pa ka-tiempo roj nu'on jun c'ac'ac' ruchojmil más utz. Quiri' xu'on richin quiri' junan quiq'uin rije' xtiyo'ox chike ri favor ri más tz'akat.

- Hebreos
- <
- 11
- >

*11:1 2 Co. 4:18.

*11:2 He. 11:4, 5, 39.

*11:3 Jn. 1:3.

*11:4 Gn. 4:4; Mt. 23:35; 1 Jn. 3:11, 12.

*11:5 Lc. 3:37; Jud. 14.

*11:5 Gn. 5:22, 24.

*11:6 Nm. 14:11; 20:12; Sal. 78:22, 32; 106:21.

*11:6 Jn. 3:18, 36.

*11:7 Gn. 6:13.

*11:7 Ro. 3:22; Fil. 3:9.

*11:8 Gn. 12:1, 4.

*11:9 Gn. 12:8.

*11:10 Ap. 21:2.

*11:10 Is. 14:32; 2 Co. 5:1.

*11:11 Gn. 17:19.

*11:11 Lc. 1:36.

*11:12 Ro. 4:19.

*11:13 Gn. 47:9.

*11:14 He. 13:14.

*11:16 Fil. 3:20.

*11:16 Ex. 3:6, 15.

*11:17 Gn. 22:1, 2; Stg. 2:21.

*11:18 Gn. 21:12.

*11:19 Ro. 4:17, 19, 21.

*11:20 Gn. 27:27-29, 39, 40.

*11:21 Gn. 48:5.

*11:21 Gn. 47:31.

*11:22 Gn. 50:24.

*11:22 Ex. 13:19.

*11:23 Sal. 56:4; 118:6; Is. 8:12, 13.

*11:23 Ex. 2:2.

*11:23 Ex. 1:16.

*11:23 Hch. 7:20.

*11:24 Ex. 2:10, 11.

*11:25 Sal. 84:10; Mt. 5:10-12.

*11:25 2 Co. 4:17.

*11:26 He. 13:13.

*11:27 Ex. 10:29; 12:37.

*11:28 Ex. 12:21.

*11:28 Ex. 12:29, 30.

*11:29 Ex. 14:22-29.

*11:30 Jos. 6:1-20.

*11:31 Stg. 2:25.

*11:32 Jue. 6:11.

*11:32 Jue. 4:6.

*11:32 Jue. 13:24.

*11:32 Jue. 11:1.

*11:32 1 S. 16:1, 13.

*11:32 1 S. 1:20.

*11:35 1 R. 17:22.

*11:36 Jer. 20:2.

*11:37 1 R. 21:13; 2 Cr. 24:21.

*11:37 2 R. 1:8.

*11:38 1 S. 23:15, 19; 24:1.

*11:38 1 S. 22:1; 1 R. 18:4.

*11:38 1 R. 19:9.

*11:39 He. 11:2, 13.

© 2007 WBT