- Hechos
- <
- 26
- >

26
Ri Pablo nich'o chuvech ri rey Agripa richin nuto-ri'
1 Jac'ari' tok ri rey Agripa xu'ij che ri Pablo: Ninya' lugar chave chi yach'o,* Pr. 18:13; Hch. 25:16. xcha' che. Y ri Pablo xuyec c'a ruk'a' y quire' xu'ij chique:
2 Yin can utz nuna' ri vánima vacami, roma chavech rat rey Agripa yin pa'el-vi richin ninto-vi' chuvech ronojel sujunic ri niqui'en ri israelitas chuvij. 3 Y más quiri' nuna' ri vánima, roma rat jabel aveteman ri achique chi c'aslen ruc'uan jun israelita, y aveteman ri tzij ri nikachok'omayila' chikavech. Romari' ninc'utuj favor chave chi tavac'axaj juba' ri ca'i-oxi' nutzij ri ninjo' nin-ij y man ta c'a nik'ax ac'u'x.
Ri ruc'aslen ri Pablo na'ey chi xuya' ránima riq'uin ri Ajaf Jesucristo
4 Ri kavinak israelitas jabel queteman ruchojmil ri nuc'aslen tok c'a yin ac'ual na, tok xic'uje' pa nutinamit y tok xic'uje' pa Jerusalem. 5 (Chuka', ka) queteman y yetiquer niquik'alajrisaj xa ta rije' nicajo', chi yin xe pa na'ey (nuc'uan, vuc'a'n) nuc'aslen achel nikac'ut roj fariseos ri más nikatij kak'ij chupan ri ka-religión.* Hch. 22:3; Gá. 1:13; Fil. 3:5. 6 Jac'a ri vacami najin sujunic chuvij roma voyo'en chi nitzakon* Hch. 23:6. ri rusujun can ri Dios* Hch. 13:32. chique ri kati't-kamama'. 7 Roj ri roj quiy-quimam can ri doce* Stg. 1:1. ruc'ajol ri Israel nikanimaj chi nikil ri rusujun ri Dios, romari' chi chak'a' chi pak'ij nika'an ri nrojo' rija' riq'uin ronojel kánima. Y xaxe roma voyo'en ri' tok ri mismo nuvinak israelitas yinquisujuj chavech, oh rey Agripa. 8 Jac'a rix nuvinak, ¿achique roma c'ayef chivech chi ninimaj chi ri Dios yeruc'asoj ri anima'i'?* Dn. 12:2.
Ri Pablo nutzijoj ri pokon xu'on chique ri quiniman ri Jesucristo
9 Rubanon can, yin xinnojij chi achel jun c'as chuvij chi nin-en pokon* Jn. 16:2. chique ri quiniman ri Jesús aj-Nazaret. 10 Y can quiri' vi xin-en ri pa Jerusalem. Q'uiy chique ri erucha'on ri Dios xenya' pa cárcel, roma ri nima'k tak quik'ij sacerdotes israelitas xqui'en-e vuj chinuk'a' ri nu'ij chi c'o nuk'a' chique chi yenya' pa cárcel.* Hch. 8:3; 22:5. Y tok nic'utux si utz chi nika camic pa quivi', yin can xin-ij chi utz. 11 Q'uiy (mul, paj) xenya' pa k'axomal pa tak sinagogas roma xinjo' chi can ta niquiyok' rubi' ri Jesús. Y roma can catajnak voyoval chiquij, hasta xi'e pa tak tinamit juc'an chic roch'ulef chiquicanoxic richin nin-en pokon chique.
Ri Pablo nutzijoj chic jun bey achique xbanataj chi xuya' ránima riq'uin ri Ajaf Jesús
(Hch. 9:1-19; 22:6-16)
12 Pa ruvi' c'a ri' benak-vi ri vánima, yin benak pa tinamit Damasco, yin takon-e coma ri nima'k tak quik'ij sacerdotes israelitas ri quiyo'on-e autoridad pa nuk'a'. 13 Pero pa nic'aj k'ij chiri' tok yin benak pa bey, ¡ah nu-rey! Xintz'et jun sakil petenak chicaj ri más nich'ich'an chuvech ri k'ij y xrepero' xe tak kaxiquin quiq'uin ri ebenak viq'uin. 14 Konojel xojtzak pan ulef, y xinvac'axaj jun kulaj ri quire' nu'ij-pe chuve pa ch'abel hebreo: Saulo, Saulo, ¿achique roma najo' na'an pokon chuve? C'ayef chave ri nanojij, roma xa ayon naya-avi' chutza'n jun che' bak rutza'n, xcha' chuve. 15 Jac'ari' xinc'utuj che: ¿(Achique, aratcu'x) c'a rat, Ajaf? xicha'. Rija' xu'ij chuve: Ja yin ri Jesús ri najo' na'an pokon chuve. 16 Pero vacami cacataj, capa'e'. Xinc'ut-vi' chavech richin yatoc nusamajinel* 1 Ti. 1:12. richin nak'alajrisaj ri xe'atz'et yan viq'uin y ri xque'atz'et tok xtinc'ut chic vi' jun bey chavech. 17 Roma yin xcatincol pa quik'a' ri israelitas y pa quik'a' ri man israelitas ta ri achok quiq'uin yatintak-vi-e,* Hch. 22:21; Ro. 1:5. 18 richin najak quivech,* Is. 35:5; 42:7. richin quiri' ye'el-pe chupan ri k'eku'n y ye'oc chupan ri sakil,* Lc. 1:79; Jn. 8:12; 2 Co. 6:14; Ef. 4:18; 5:8; Col. 1:13; 1 P. 2:9. ye'el-pe chuxe' ruchuk'a' ri Satanás y ye'oc chuxe' ruchuk'a' ri Dios, richin ni'an perdonar ri quimac,* Lc. 1:77; 1 Jn. 3:5. y niquicochij favor* Hch. 20:32; Ef. 1:11. junan quiq'uin ri ch'ajch'oj chic banon che ri quic'aslen roma ri Dios, roma niquiya' cánima viq'uin, xcha' ri Jesús chuve.
Ri Pablo nunimaj ri xbix che chupan ri achel achic'
19 ¡Ah rey Agripa! Yin man xinpaba' ta vi' chuvech ri xchila'ex chuve chupan ri achel achic' ri xc'ut chinuvech roma ruchuk'a' ri Dios. 20 Ja chique ri ec'o pa tinamit Damasco na'ey xintzijoj-vi, c'ajari' chique ri ec'o pa tinamit Jerusalem,* Hch. 9:29. chique ri ec'o pa tak tinamit vave' pa Judea, y chique ri man israelitas ta xintzijoj-vi chi tiquijala' quino'oj, tiquiya' can ri mac, y que'oc richin ri Dios, y chi quequibanala' favores ri nic'utu chi jalatajnak ri quic'aslen.* Is. 55:7; Mt. 3:8; Lc. 3:8-14; Lc. 19:8, 9; Ef. 5:1-25. 21 Ja romari' tok jujun nuvinak israelitas (xinquitz'om, xinquichop) pa racho ri Dios richin xcajo' xinquicamisaj.* Hch. 21:30, 31. 22 Pero ri Dios yin ruto'on-pe c'a chupan ri k'ij re', y chique ch'utik-nima'k man yin tanel ta chutzijosic ri rubanon ri Dios viq'uin. Y man nik'ax ta nutzij pa ruvi' ri qui'in can ri profetas y ri ru'in can ri Moisés pa ruvi' ri xquebanataj. 23 Rije' qui'in can chi ri Jun ri xtitak-pe roma ri Dios chucolic ri rutinamit, can xtuk'asaj na vi k'axomal y xticamises,* Sal. 22:6-8, 12-21; Is. 53:3-12; Lc. 18:31-33; 24:26. y chi ja rija' ri na'ey chique ri anima'i' ri xtic'uje' chic e ruc'aslen* Mt. 27:53; 1 Co. 15:20; Col. 1:18; Ap. 1:5. richin jumul, richin quiri' nuya' rutzijol ri sakil* Is. 42:6; 60:1. chique ri israelitas y man israelitas ta.
Ri Pablo nutij ruk'ij chirij ri rey Agripa chi tuya' ránima riq'uin ri Dios
24 Jari' ri najin chubixic ri Pablo richin nuk'alajrisaj chi rija' man jun ch'o'oj rubanon, tok ri Festo riq'uin uchuk'a' xu'ij: ¡Pablo! Rat, xa xsatz cami ano'oj* 2 R. 9:11; Jn. 10:20. riq'uin jalajoj atijon-avi' y jari' ri ocunak chave, xcha' che. 25 Jac'a ri Pablo xu'ij: Man satznak ta nuno'oj, nimalaj Festo, roma ri yitajin chubixic chave, can kitzij y pa rubeyal. 26 Y ja la' c'o ri rey Agripa ri achok chuvech man ninxi'ij ta vi' yich'o-vi-apu, roma chinuvech yin manak che'el chi rija' man ta reteman ronojel ri xebanataj, roma man pa k'eku'n ta xebanataj-vi. 27 ¡Ah rey Agripa! ¿Nanimaj rat ri qui'in can ri profetas? Yin veteman chi rat nanimaj. 28 Jac'ari' tok ri Agripa xu'ij che ri Pablo: Juba' ma nakasaj vánima chi yinoc jun tzekle'ey richin ri Jesucristo, xcha'. 29 Y ri Pablo xu'ij che: Si nika o man nika yan ta ri avánima, ri más ninrayij yin chave rat y chive chi'ivonojel ri yixac'axan-pe vichin, ja ta chi ri Ajaf Jesucristo xtu'on chive achel xu'on chuve yin. Xaxe ninjo' chi man ta yixxim rix riq'uin cadena* Hch. 21:33; 22:30. achel banon chuve yin.
30 Tok xtane' chi nich'o ri Pablo, ri rey Agripa, ri ixok Berenice,* Hch. 25:23. ri Festo ri gobernador y ri más chic ri etz'uyul quiq'uin, xecataj-e. 31 Jac'a tok xequimolo-qui' juc'an, quire' niquibila' chiquivech: Ri Pablo man jun mac rubanon* Hch. 23:9. richin nicamises, nis-ta manak roma tz'apel pa cárcel, yecha' chiquivech. 32 Romari' ri rey Agripa xu'ij che ri Festo: Man ta na ru'in chic chi ja ri César nrojo' chi nic'ojon richin,* Hch. 25:11. ntel ta e, xcha' ri Agripa.

- Hechos
- <
- 26
- >

*26:1 Pr. 18:13; Hch. 25:16.

*26:5 Hch. 22:3; Gá. 1:13; Fil. 3:5.

*26:6 Hch. 23:6.

*26:6 Hch. 13:32.

*26:7 Stg. 1:1.

*26:8 Dn. 12:2.

*26:9 Jn. 16:2.

*26:10 Hch. 8:3; 22:5.

*26:16 1 Ti. 1:12.

*26:17 Hch. 22:21; Ro. 1:5.

*26:18 Is. 35:5; 42:7.

*26:18 Lc. 1:79; Jn. 8:12; 2 Co. 6:14; Ef. 4:18; 5:8; Col. 1:13; 1 P. 2:9.

*26:18 Lc. 1:77; 1 Jn. 3:5.

*26:18 Hch. 20:32; Ef. 1:11.

*26:20 Hch. 9:29.

*26:20 Is. 55:7; Mt. 3:8; Lc. 3:8-14; Lc. 19:8, 9; Ef. 5:1-25.

*26:21 Hch. 21:30, 31.

*26:23 Sal. 22:6-8, 12-21; Is. 53:3-12; Lc. 18:31-33; 24:26.

*26:23 Mt. 27:53; 1 Co. 15:20; Col. 1:18; Ap. 1:5.

*26:23 Is. 42:6; 60:1.

*26:24 2 R. 9:11; Jn. 10:20.

*26:29 Hch. 21:33; 22:30.

*26:30 Hch. 25:23.

*26:31 Hch. 23:9.

*26:32 Hch. 25:11.

© 2007 WBT