- San Lucas
- <
- 4
- >

4
Ri itzel nutij ruk'ij chi nutakchi'ij ri Jesús pa mac
(Mt. 4:1-11; Mr. 1:12, 13)
1 Tok ri Jesús banon chic bautizar, rija' nojnak ri Lok'olaj Espíritu pa ránima* Is. 11:2; 61:1; Jn. 3:34. xuya' can ri rakan-ya' Jordán, y xuc'uax* Lc. 2:27. roma ri Espíritu pa chakijlaj tz'iran ulef. 2 Chiri' xc'uje-vi cuarenta k'ij,* Ex. 34:28; 1 R. 19:8. y chupan tak ri k'ij ri', man jun achique xutij. Y tok xek'ax ri k'ij ri', xpe ruvayijal, jac'a ri itzel nutij ruk'ij chirij richin nrojo' nutakchi'ij pa mac.* He. 2:18; 4:15. 3 Romari' quire' xu'ij che ri Jesús: Si kitzij chi rat Ruc'ajol ri Dios, ta'ij che ri abaj re' chi toc pan.
4 Jac'a ri Jesús xu'ij che: Chupan ri tz'iban can quire' nu'ij: Ri vinak man xe ta pan nic'atzin che ri quic'aslen, ja jun ronojel ruch'abel ri Dios,* Dt. 8:3; Ef. 6:17. xcha' che.
5 Jac'ari' tok ri itzel xuc'uaj ri Jesús chuvech jun juyu' naj jotol chicaj, y pa jun ch'uti rato xuc'ut ronojel ri nimalaj tak cuchuk'a' ri aj-roch'ulef tak gobierno chuvech. 6 Y xu'ij c'a che: Yin ninjach pan ak'a' ri nimalaj tak uchuk'a' re', y ri nimalaj tak quibeyomal richin na'an gobernar pa quivi', roma pa nuk'a' yin jachon-vi, y c'o nuk'a' chi ninya' che xa achok che na ri ninjo' ninya-vi. 7 Roma c'a ri', si rat yaxuque' chinuvech richin naya' nuk'ij, ronojel re' xtoc avichin, xcha' ri itzel.
8 Jac'a ri Jesús richin xutzolij rutzij, quire' xu'ij: Catel-e viq'uin rat Satanás, roma chupan ri tz'iban can quire' nu'ij: Ja chuvech ri Avajaf Dios caxuque-vi, y xaxe rija' taya' ruk'ij,* Dt. 6:13; 10:20. xcha'.
9 Jac'ari' tok ri itzel xuc'uaj ri Jesús pa tinamit Jerusalem, xujotoba-e hasta ri más naj e pa ruvi' ri racho ri Dios, y xu'ij che: Si kitzij chi rat Ruc'ajol ri Dios,* Ro. 1:4. tatorij-ka-avi' vave', 10 roma chupan ri tz'iban can quire' nu'ij:
Ri Dios xtu'ij chique ri ru-ángeles chi xcatquichajij;
11 y,
Xcatquili'ej pa quik'a',
Richin man (xtapak'ij, xtacopij) ta avakan chuvech abaj,* Sal. 91:11, 12.
xcha' che.
12 Jac'a ri Jesús richin xutzolij rutzij ri itzel, quire' xu'ij: Bin can roma ri Dios: Man tatij ak'ij chirij ri Avajaf Dios richin nu'on ri nanojij rat,* Dt. 6:16. xcha'.
13 Y tok ri itzel man xril ta chic achique nu'on richin nrojo' nutakchi'ij pa mac,* Jn. 14:30. xuya' can jun ca'i-oxi' k'ij.
Ri Jesús nutz'uc rutzijosic ruch'abel ri Dios
(Mt. 4:12-17; Mr. 1:14, 15)
14 Nojnak ruchuk'a' ri Lok'olaj Espíritu pa ránima, ri Jesús xtzolij pa departamento Galilea,* Hch. 10:37. y xbe rutzijol pa ronojel tak tinamit ri ec'o-pe nakaj. 15 Y pa tak qui-sinagogas yerutijoj-vi ri niquimol-qui' chiri', y ri ye'ac'axan, can niquiya' ruk'ij.* Is. 52:13.
Ri Jesús nik'ax chic jun bey pa tinamit Nazaret
(Mt. 13:53-58; Mr. 6:1-6)
16 Ri Jesús xbe chic pa Nazaret,* Mt. 2:23. ri tinamit ri xq'uiy-vi, y can achel rubanon-pe, xoc-apu pa sinagoga chupan ri sábado ri k'ij richin uxlanen, y xpa'e' c'a richin nu'on leer ri ruch'abel ri Dios. 17 Xyo'ox c'a apu che ri boton vuj ri tz'iban-vi ri ruk'alajrisan can ri profeta Isaías, y tok xuric'-ka, quire' ri ch'abel xril-ka:
18 Ri Lok'olaj Espíritu richin ri Ajaf, c'o pa nuvi' yin,
Roma yin rucha'on richin nintzijoj chique ri man jun oc quichajin, ri utzulaj ch'abel ri nu'ij achique ruchojmil yecolotaj.
Xirutak-pe richin nin-en chique ri nik'axo cánima chi yec'achoj.
Xirutak-pe richin nin-ij chique ri etz'apel chi vacami yecolotaj
Y richin nin-ij chique ri man yetzu'un ta, chi xquetzu'un chic.
Xirutak-pe richin yencol ri ec'o chuxe' ralal quitzij ch'aka' chic.* Sal. 45:7; Is. 42:1; 61:1-3.
19 Y xirutak-pe richin nintzijoj chi ja tiempo re' tok ri Ajaf nuya' ri favor.* 2 Co. 6:2.
20 Jac'ari' tok ri Jesús xubot can ri vuj ri xu'on leer chiquivech, y xuya' can pa ruk'a' ri samajinel chiri', y xtz'uye' c'a ka. Conojel ri ec'o chiri', benak runak'-quivech chirij. 21 Jari' tok quire' rubixic xutz'uc-apu chique: Ja chivech rix vacami xbanataj-vi ri ru'in can ri Dios chupan re vuj re', xcha'.
22 Conojel ri quimolon-qui' chiri', utz rutzijol niqui'en ri Jesús. Can achique na xquina'* Lc. 2:47. tok xquic'axaj ri utzulaj tak ch'abel ri xeru'ij* Sal. 45:2; Pr. 10:32. chique, y quire' niquibila' chiquivech: ¿Mana-ta re' ri ruc'ajol ri José c'a?* Jn. 6:42. yecha'.
23 Jac'a ri Jesús xu'ij chique: Yin veteman chi rix quire' nijo' ni'ij chuve: Rat aj-k'omanel, tavok'omaj-ka-avi' ayon, roma kac'axan chi q'uiy milagros ye'abanala' pa Capernaum.* Mt. 4:13; 11:23. Quiri' mismo que'abanala' vave' pan atinamit. Quiri' ri c'o pan ivánima, xcha' chique.
24 Y c'a quire' na xu'ij chique: Nis-ta jun profeta ninimex coma ri aj pa rutinamit.* Jn. 4:44; Hch. 22:18. 25 Rix iveteman ri xbanataj pa ru-tiempo ri profeta Elías, tok oxi' juna' riq'uin nic'aj man xu'on ta job,* 1 R. 17:7; 18:1; Stg. 5:17, 18. y romari' xpe nimalaj vayijal pa ruvi' ronojel ri roch'ulef. Kitzij nin-ij chive chi ri tiempo ri' vave' pan Israel ec'o q'uiy malcani' tak ixoki', 26 pero ri Dios man riq'uin ta jun malca'n-ixok vave' pa karoch'ulef Israel xutak-vi ri Elías, xa xutak riq'uin jun malca'n-ixok pa Sarepta,* 1 R. 17:9. jun tinamit ri c'o chunakaj ri tinamit Sidón. 27 Quiri' mismo pa ru-tiempo ri profeta Eliseo, vave' pan Israel eq'uiy vinak yeyavej riq'uin ri yabil lepra. Pero man jun chique rije' xc'achojrises riq'uin ri yabil ri', xaxe ri Naamán,* 2 R. 5:1. aj pa roch'ulef Siria.
28 Tok xquic'axaj ri xu'ij ri Jesús, ri quimolon-qui' chiri' pa sinagoga yekukut riq'uin coyoval. 29 Xecataj c'a, y xquelesaj-e chuchi' ri tinamit. Ri quitinamit chuvech juyu' c'o-vi, y ja ri más pa jotol-e xquic'uaj-vi-e richin niquichicmayij-ka pa sivan. 30 Jac'a ri Jesús choj xel-pe chiquicojol y xbe.* Jn. 8:59; 10:39; Hch. 12:11.
Ri achi ri ocunak jun itzel espíritu riq'uin
(Mr. 1:21-28)
31 Xxule' c'a ka ri Jesús pa tinamit Capernaum ri c'o pa departamento Galilea, y pa tak sábado ri k'ij richin uxlanen, yerutijoj ri niquimol-qui' chiri'. 32 Ri ye'ac'axan richin, can achique na niquina' che ruchojmil ruch'abel ri Dios ri achok riq'uin yerutijoj-vi, roma nik'alajin chi ri yeru'ij ri Jesús riq'uin ri Dios petenak-vi.* Mt. 7:28, 29; Tit. 2:15.
33 Ri k'ij ri' chiri' pa sinagoga, c'o-apu jun achi ri ocunak itzel espíritu riq'uin, ri riq'uin ruchuk'a' xsiq'uin-pe, 34 y xu'ij: ¡Kojaya' can! ¿Achique roma no'aju-avi' chikacojol rat Jesús aj-Nazaret? ¿Xatuka richin nkojaq'uis? Yin veteman (rat achique, aratcu'x) rat. Veteman chi ja rat ri Lok'olaj* Sal. 16:10; Is. 49:7; Dn. 9:24; Lc. 1:35; Hch. 2:27. ri rat petenak riq'uin ri Dios, xcha'.
35 Pero ri Jesús xuch'olij ri itzel espíritu, y quire' xu'ij che: ¡Man cach'o chic; catel-e riq'uin! xcha'. Ri itzel espíritu can chiquivech ri ec'o-apu chiri' xutorij pan ulef ri achok riq'uin ocunak-vi, xel c'a e pa ránima, y man jun chic ch'o'oj xu'on can che. 36 Conojel ri quimolon-qui', achique na xquina' tok xquitz'et ri xu'on ri Jesús, y niquibila' chiquivech: ¿Achique c'a chi ch'abel nucusaj ri achi re'? Roma can c'o ruk'a' chique ri itzel tak espíritu y c'o ruchuk'a' ri ruch'abel richin nu'ij chique chi que'el-e, yecha' chiquivech.
37 Ri yerubanala' ri Jesús xbe rutzijol pa ronojel tak lugar ri ec'o-pe chunakaj ri tinamit Capernaum.
Ri Jesús nu'on chi niq'uis-e c'atan chirij rujite' ri Simón
(Mt. 8:14, 15; Mr. 1:29-31)
38 Xcataj c'a pe ri Jesús, xel-pe pa sinagoga y choj xbe chiracho ri jun ru-discípulo rubinan Simón. Jac'a ri rujite' ri Simón nijino pa jun nimalaj c'atan, y ri ec'o chiri' xquic'utuj favor che ri Jesús pa ruvi' ri niyavej. 39 Xluque' c'a ka ri Jesús riq'uin ri niyavej y xu'ij chi tiq'uis-e ri c'atan chirij,* Sal. 103:3. y can quiri' vi xbanataj. Jac'ari' xcataj-pe cha'anin ri ixok y ja yan chic yerilij ri Jesús y ri ebenak riq'uin.
Ri Jesús eq'uiy nu'on chique chi yec'achoj
(Mt. 8:16, 17; Mr. 1:32-34)
40 Tok xka yan ka ri k'ij chupan ri k'ij ri', conojel ri c'o yeyavej quiq'uin, xequic'uaj-apu chuvech ri Jesús. Ri yeyavej, jalajoj ruvech yabil ntoc chique, y ri Jesús xuya' ruk'a' pa quivi' chiquijununal richin chi xec'achoj. 41 Y ec'o itzel tak espíritu xe'el-e quiq'uin eq'uiy. Tok ye'el-e ri itzel tak espíritu, yesiq'uin riq'uin uchuk'a' y niqui'ij: ¡Ja rat ri Ruc'ajol ri Dios!* Mr. 3:11. yecha'.
Jac'a ri Jesús xeruch'olij y man xuya' ta lugar chique richin xech'o más, roma ri itzel tak espíritu queteman chi ri Jesús, jari' ri Jun ri takon-pe roma ri Dios chucolic ri rutinamit.
Ri Jesús nutzijoj ruch'abel ri Dios pa ronojel tinamit richin ri Galilea
(Mr. 1:35-39)
42 Tok xsakar-pe chuca'n k'ij, ri Jesús xel-e pa tinamit, xbe pa jun lugar manak vinak. Pero ri vinak xequicanoj, y tok xquil, xquik'at richin man yeruya' can. 43 Jac'a ri Jesús xu'ij chique: Yin nic'atzin chi ja jun pa ch'aka' chic tinamit nentzijoj-vi ri utzulaj ch'abel ri nu'ij achique ruchojmil ye'oc ri vinak pa ruk'a' ri Dios richin yeru'on gobernar,* Mr. 1:14, 15. roma yin, richin ri' tok xitak-pe, xcha'.
44 Y pa tak sinagoga richin ri departamento Galilea nutzijola-vi ri ruch'abel ri Dios.

- San Lucas
- <
- 4
- >

*4:1 Is. 11:2; 61:1; Jn. 3:34.

*4:1 Lc. 2:27.

*4:2 Ex. 34:28; 1 R. 19:8.

*4:2 He. 2:18; 4:15.

*4:4 Dt. 8:3; Ef. 6:17.

*4:8 Dt. 6:13; 10:20.

*4:9 Ro. 1:4.

*4:11 Sal. 91:11, 12.

*4:12 Dt. 6:16.

*4:13 Jn. 14:30.

*4:14 Hch. 10:37.

*4:15 Is. 52:13.

*4:16 Mt. 2:23.

*4:18 Sal. 45:7; Is. 42:1; 61:1-3.

*4:19 2 Co. 6:2.

*4:22 Lc. 2:47.

*4:22 Sal. 45:2; Pr. 10:32.

*4:22 Jn. 6:42.

*4:23 Mt. 4:13; 11:23.

*4:24 Jn. 4:44; Hch. 22:18.

*4:25 1 R. 17:7; 18:1; Stg. 5:17, 18.

*4:26 1 R. 17:9.

*4:27 2 R. 5:1.

*4:30 Jn. 8:59; 10:39; Hch. 12:11.

*4:32 Mt. 7:28, 29; Tit. 2:15.

*4:34 Sal. 16:10; Is. 49:7; Dn. 9:24; Lc. 1:35; Hch. 2:27.

*4:39 Sal. 103:3.

*4:41 Mr. 3:11.

*4:43 Mr. 1:14, 15.

© 2007 WBT