- 2 Timoteo
- <
- 4
- >

4
Ri Pablo nu'ij che ri Timoteo chi tutzijoj ri utzulaj ch'abel richin ri Jesucristo
1 Chuvech ri Dios y ri Ajaf Jesucristo* 1 Ti. 5:21. ri rubanon chic rubanic richin nunic'oj cánima ri eq'ues y ri ecaminak tok xtuc'ut-ri' chi can Rey vi, nin-ij c'a chave: 2 Tatzijoj ruch'abel ri Dios; ruk'ijul man ruk'ijul, rat tacovij-avi' chubixic. Tacusaj richin yak'ilon pa ruvi' tzij ri xa quiq'uin vinak epetenak-vi, richin nik'alajin chi ri ruch'abel ri Dios, jari' ri kitzij. Cach'aben riq'uin ri man utz ta najin, capaxa'an, pero ekal tac'utu' ri nic'atzin netemex.* 1 Ti. 4:13; Tit. 1:13. 3 Roma xtuka na jun k'ij tok ri vinak man chic xticajo' ta xquetijox riq'uin ri ch'abel ri man jun satzoj chupan,* 1 Ti. 1:10. xa xtic'at cánima pa ruvi' ri achel nicajo' niquic'axaj, romari' xquequicanola' tijonel richin yetijox pa ruvi' ri man utz ta ri niquirayij. 4 Man xtiquiya' ta chic quixiquin riq'uin ri kitzij,* 1 Ti. 1:6. xa riq'uin yan chic tzij nojin-pe coma vinak. 5 Jac'a rat tana' ronojel ri yatajin riq'uin, tacoch'o' xa achique na c'ayef pan ac'aslen, taya' rutzijol ri utzulaj ch'abel richin ri Jesucristo chique ri man quiniman ta, y tz'akat tabana' che ri samaj ri nrojo' ri Dios chave.
6 Roma yin xe chic voyo'en chi nitix nuquiq'uel,* Fil. 2:17. y ri k'ij richin ninya' can ri roch'ulef,* Fil. 1:23. nakaj chic c'o-vi. 7 Nutijon nuk'ij richin nubanon-pe ri nurayij ri Dios, xenq'uisa' yan ri bey yo'on can pa nuvi' chi nink'asaj, y man yin elenak ta chupan ri utzulaj tzij ri nuniman.* Hch. 20:24; 1 Ti. 6:12. 8 Roma c'a ri', yacon-apu* Sal. 31:19. chuve ri utzulaj sipanic* Ap. 2:10. ri xtiyo'ox chique ri xquic'uaj jun chojmilaj c'aslen. Ri Ajaf ri chojmilaj juez xtuya' chuve ri nimalaj rajil-ruq'uexel ri' chupan ri k'ij ri ruyo'on pa ránima chi nuya', y man xe ta chuve yin xtuya-vi, xa ja jun chique conojel ri riq'uin ronojel cánima coyo'en ri k'ij tok xtipe chic jun bey.
Ri Pablo nupaxa'aj ri Timoteo
9 Timoteo, tabana' favor, tatija' ak'ij quino'atz'eta' cha'anin. 10 Roma ri Demas* Col. 4:14; Flm. 24. xa xiruya' can, roma más xka chuvech ri c'aslen richin ri roch'ulef,* 1 Jn. 2:15. y xa xbe pa tinamit Tesalónica. Ri Crescente benak pa roch'ulef Galacia. Y ri Tito benak pa roch'ulef Dalmacia. 11 Xaxe chic ri Lucas c'o can viq'uin. Tok xcape, ta'ij che ri Marcos* Hch. 12:25; 15:37; Col. 4:10. chi tipe chavij, roma rija' nic'atzin chuve richin yiruto' chupan rusamaj ri Dios. 12 Ri Tíquico* Hch. 20:4. xintak-e pa tinamit Efeso. 13 Tok xcape, tac'ama-pe ri nuk'u' ri xinya' can chiracho ri Carpo pa tinamit Troas. Y que'ac'ama-pe ri nu-libros. Ri más yec'atzin chuve, ja ri ebanon riq'uin tz'un.
14 Ri Alejandro ri samajiy-ch'ich', jani na itzel ri erubanon chuve. Ri Ajaf xtuya' c'a ruq'uexel* 2 S. 3:39; Sal. 28:4. che riq'uin ri erubanalo'n. 15 Romari', rat tabana' cuenta avi' chuvech, roma rija' jani na xupaba-ri' chuvech ruch'abel ri Dios ri nikatzijoj. 16 Tok xinuc'uax na'ey (mul, paj) chuvech ri gobernador richin ninto-vi', man jun xto'on vichin, conojel xinquiya' can. Man ta c'a xtu'on ri Dios chique chi nicakalej.* Hch. 7:60. 17 Pero ri Ajaf xc'uje' viq'uin y xuya' vuchuk'a', richin quiri' voma yin xbe rutzijol ri utzulaj ruch'abel ri Dios richin xquic'axaj conojel ri man israelitas ta, y can achel pa ruchi' león xirucol-vi.* Sal. 22:21; 109:31; 2 P. 2:9. 18 Yin veteman chi ri Ajaf xquirucol chuvech ronojel ruvech itzel ri xtipe chuvij,* Sal. 121:7. y xquiruchajij richin xquinoc chila' chicaj riq'uin, ri achique lugar ja rija' nibano gobernar. Can ta jumul-jumul xtuc'ul ruk'ij. Amén.
Ri ruq'uisbel tak saludo ri nitak-e che ri Timoteo
19 Taya' qui-saludo ri Prisca y Aquila,* Hch. 18:2. y conojel ri ec'o pa racho ri Onesíforo.* 2 Ti. 1:16. 20 Ri Erasto* Hch. 19:22. xc'uje' can pa tinamit Corinto, y ri Trófimo* Hch. 20:4. xinya' can pa tinamit Mileto roma niyavej. 21 Y rat Timoteo, tabana' favor, tatija' ak'ij yape cha'anin viq'uin* 2 Ti. 4:9. na'ey chi nitiquer ru-tiempo ri tef.* Ri achique lugar c'o-vi ri Pablo tok xutz'ibaj ri carta re', ri “invierno” man ruk'ijul ta job, xa ruk'ijul tef. Ri Eubulo, ri Pudente, ri Lino, ri Claudia, y conojel ri más chic ri ec'o vave' niquitak-e a-saludo.
22 Ri Ajaf Jesucristo xtic'uje' ta c'a pan avánima. Y xtic'uje' ta c'a ru-favor ri Dios iviq'uin chi'ivonojel ri rixc'o chiri'. Amén.

- 2 Timoteo
- <
- 4
- >

*4:1 1 Ti. 5:21.

*4:2 1 Ti. 4:13; Tit. 1:13.

*4:3 1 Ti. 1:10.

*4:4 1 Ti. 1:6.

*4:6 Fil. 2:17.

*4:6 Fil. 1:23.

*4:7 Hch. 20:24; 1 Ti. 6:12.

*4:8 Sal. 31:19.

*4:8 Ap. 2:10.

*4:10 Col. 4:14; Flm. 24.

*4:10 1 Jn. 2:15.

*4:11 Hch. 12:25; 15:37; Col. 4:10.

*4:12 Hch. 20:4.

*4:14 2 S. 3:39; Sal. 28:4.

*4:16 Hch. 7:60.

*4:17 Sal. 22:21; 109:31; 2 P. 2:9.

*4:18 Sal. 121:7.

*4:19 Hch. 18:2.

*4:19 2 Ti. 1:16.

*4:20 Hch. 19:22.

*4:20 Hch. 20:4.

*4:21 2 Ti. 4:9.

*4:21 Ri achique lugar c'o-vi ri Pablo tok xutz'ibaj ri carta re', ri “invierno” man ruk'ijul ta job, xa ruk'ijul tef.

© 2007 WBT