- San Mateo
- <
- 18
- >

18
Ri más c'o ruk'ij
(Mr. 9:33-37; Lc. 9:46-48)
1 Chupan tak ri k'ij ri', ri discípulos xejel-apu riq'uin ri Jesús, y xquic'utuj che: Chupan ri aj-chicaj gobierno, ¿achique ri más xtic'uje' ruk'ij?* Mr. 9:34; Lc. 9:46-48. xecha'. 2 Ri Jesús xroyoj jun ch'uti ac'ual, xuya' chiri' pa quinic'ajal, 3 y quire' xu'ij chique ri ru-discípulos: Can kitzij nin-ij chive, si rix man nijal ta ino'oj, y man ni'en ta achel ránima jun ac'ual,* Sal. 131:2. man xquixoc ta ruvinak ri aj-chicaj gobierno. 4 Roma c'a ri', xa achique na ri más co'ol oc nuna-ka-ri' achel ri jun ch'uti ac'ual re', jari' ri más xtic'uje' ruk'ij chiquicojol ri erichin ri aj-chicaj gobierno.* Mr. 10:14; Lc. 18:16. 5 Y xa achique na jun ri pa nubi' yin nuc'ul ruvech jun ac'ual achel re', junan nu'ij chi ja yin nuc'ul* Mt. 10:40. nuvech, xcha'.
Tok'ex ruvech ri nibano che jun chic chi nuxutuj can ri Dios
(Mr. 9:42-48; Lc. 17:1, 2)
6 Y ri ec'o-pe re' ri man jani ruchuk'a' cánima riq'uin ri Dios, pero cukul quic'u'x viq'uin; xa achique na jun nibano che jun chique rije' chi nuxutuj can ri Dios, más utz che ri nibano quiri' chi na'ey ta xxim-e chukul jun nimalaj abaj ri nibolkotix roma ruchuk'a' jun avaj chujoq'uic trigo, y x-an che chi xjik' c'a chuxe' mar.* Mr. 9:42; Lc. 17:2.
7 Tok'ex quivech ri vinak* Mt. 26:24. choch'ulef roma jumul c'o nibano chique chi niquixutuj can ri Dios. Can quiri' na vi nibanataj pa ruvi' ri roch'ulef, pero, ¡tok'ex ruvech* Dt. 13:6; Lc. 17:1. ri nibano che jun chic chi nuxutuj can ri Dios! 8 Roma c'a ri', si jun ak'a' o jun avakan nibano chave chi naxutuj can ri Dios, tachoyo-e y tatorij-e; más utz chave chi xe jun ak'a' o xe jun avakan c'o y yatoc chupan ri c'aslen ri richin jumul, que chuvech tz'akat ak'a' o avakan y xa yatec'ak chupan ri k'ak'* Mt. 5:30; Mr. 9:43, 45. ri man juba' nichup-ka. 9 Quiri' mismo jun runak'-avech, si jari' nibano chave chi naxutuj can ri Dios, tavelesaj-e y tatorij-e; más utz chave chi xe jun runak'-avech c'o y yatoc chupan ri c'aslen ri richin jumul, que chuvech c'o ri ca'i' y xa yatec'ak chupan ri k'ak'* Mt. 5:29. ri jani na nic'at.
Ri ejemplo pa ruvi' jun oveja satznak can
(Lc. 15:3-7)
10 Rix man ti'en chi can man jun oc ruk'ij jun chique ri man jani ruchuk'a' cánima riq'uin ri Dios achel ri ec'o-pe re',* Zac. 13:7. roma yin nin-ij chi rije' ec'o qui-ángeles* Sal. 34:7; Lc. 1:19; He. 1:14. ri jumul yo'on lugar chique chi ec'o-apu chuvech ri Nata' chicaj. 11 Roma yin ri xitak-pe richin xinalex chi'icojol,* Mt. 8:20. xipe richin yencol ri esatznak pa mac.* Jn. 3:16; Ro. 1:16. 12 Tinojij na pe jabel ri xtin-ij chive: Si c'o jun ec'o cien ru-ovejas* Lc. 15:4-7. y nisatz can jun pa juyu' tok yeruyuk'uj, yeruya' can juba' ri noventa y nueve, y ni'e pa tak juyu' richin nerucanoj ri satznak can. 13 Si nril-pe ri ru-oveja satznak can, yin kitzij nin-ij chi rija' más niquicot ránima pa ruvi' ri ru-oveja xril, que pa quivi' ri noventa y nueve ri man xesatz ta. 14 Quiri' mismo nibanataj riq'uin ri Itata' chicaj. Rija' man nurayij ta chi nisatz can jun chique ri ec'o-pe re' ri man jani ruchuk'a' cánima riq'uin ri Dios.
Ri achique ruchojmil ni'an perdonar jun chic
15 Roma c'a ri', si c'o jun avach'alal* Lc. 17:3, 4; Gá. 6:1, 2. nu'on ri man utz ta chave, ayon cabin riq'uin y ta'ij che ri xu'on. Si nunimaj ri na'ij che, junan chic ivánima nu'on jun bey. 16 Pero si man nrojo' ta nrac'axaj ri na'ij che, tac'uaj jun o ca'i' chic más, richin quiri' chiquivech rije' na'ij-vi che ri man utz ta ri xu'on. Richin quiri' ronojel ri xti'ij chiri' chivech, c'o jun o ca'i' más ye'ac'axan. 17 Si man nrojo' ta nrac'axaj* Mt. 18:16. ri xi'ij rix che, rat c'ajari' ta'ij chique conojel ri niquimol-qui' pa rubi' ri Dios. Y tok rije' xech'o yan che,* 1 Co. 5:3-5; 6:1, 5. si man niniman ta tzij, tibana' che achel jun c'uluy impuesto o achel jun vinak ri man runiman ta ri Dios. 18 Yin kitzij nin-ij chive, chi ronojel ri xti'ij rix chi utz nibanataj* Mt. 16:19; Jn. 20:22, 23. vave' choch'ulef, quiri' mismo xti'ix ri chicaj; y ri xti'ij rix chi man utz ta chi nibanataj vave' choch'ulef, quiri' mismo ri chicaj xti'ix chi can man utz ta chi nibanataj. 19 Roma c'a ri', nin-ij chic chive: Si vave' choch'ulef ec'o ca'i' junan cánima niqui'en* 1 P. 3:7. richin c'o niquic'utuj che ri Dios chi tubana', ri Nata' Dios ri c'o chicaj can xtu'on-vi. 20 Roma xa achique na lugar quimolon-vi-qui'* Hch. 20:7; 1 Co. 14:26. ca'i-oxi' pa nubi', yin can yinc'o-vi pa quinic'ajal, xcha' ri Jesús.
21 Jari' tok ri Pedro xjel-apu riq'uin ri Jesús y xu'ij che: Ajaf, ¿ajani cami (mul, paj)* Mt. 18:15; Lc. 17:4. utz chi nin-en perdonar ri nibano ri man utz ta chuve? ¿Jun cami vuku' (mul, paj)? xcha'. 22 Jac'a ri Jesús xu'ij che ri Pedro: Yin man nin-ij ta chave chi vuku' (mul, paj) utz na'an perdonar. Yin nin-ij chave chi hasta vukutak* Sal. 78:40. setenta (mul, paj) utz na'an perdonar.
Ri ejemplo chiquij ca'i' samajela' c'o quic'as
23 Roma c'a ri', tivac'axaj ri ejemplo re': Ri aj-chicaj gobierno, junan riq'uin ri xu'on jun rey, tok rija' xrojo' xretemaj ajani quic'as chiquijununal ri rusamajela'. 24 Tok ri rey ri' (xutz'om, xuchop) rutz'etic ri ajantak quic'as ri samajela', xepabex jun samajinel chuvech ri chi millones ruc'as riq'uin. 25 Y ri samajinel roma man nitiquer ta* Ro. 3:19, 20; 5:8. nutoj ri c'as, ri rey xu'ij chi tic'ayix junan riq'uin ri rixayil, ri ralc'ua'l, y ri achique eruchajilo'n richin jari' ntoc pa ruq'uexel ri c'as. 26 Jac'ari' xxuque-ka ri samajinel chuvech ri rey, nuquemelaj-ri' nuc'utuj ru-favor che, y quire' nu'ij: Vajaf, tabana' favor, can c'a quinavoyo'ej na, y yin xtintzolij ronojel* Ez. 18:22; Lc. 15:19. chave, xcha'. 27 Y ri rajaf ri samajinel xsilon ránima richin xupokonaj ruvech, romari' xusok'opij-e y xu'on perdonar ri c'as. 28 Jac'a tok xel-pe ri samajinel ri x-an-pe perdonar ruc'as roma ri rajaf, rija' xuc'ul jun chic samajinel ri kajayon juba' méra che, rajil cami (caji', quiji') ic' samaj. Pero can xe xquic'ul-qui', rija' ja (xutz'om, xuchop) ri jun chic samajinel y juba' ma nutz'apij-ka ruxla', y nu'ij che: Tatojo-pe ri c'as abanon viq'uin, nicha' che. 29 Can jari' xxuque-ka ri jun chic samajinel chuvech, nuquemelaj-ri' nuc'utuj ru-favor che, y quire' nu'ij: Tabana' favor, can c'a quinavoyo'ej na, y yin xtintzolij ronojel chave, xcha'. 30 Jac'a ri samajinel ri chi millones ruc'as, man xka ta chuvech ri xu'ij ri jun chic samajinel che, xa xuc'uaj-e y xberuya' pa cárcel, c'a tutojo' na ri c'as. 31 Tok ri ch'aka' chic samajela' ri junan yesamaj quiq'uin xquitz'et ri xbanataj, xk'axo cánima. Xebe c'a riq'uin ri rey ri cajaf y xquitzijoj ronojel ri xu'on ri jun samajinel che ri jun chic. 32 Jac'ari' tok ri cajaf xroyoj ri samajinel ri man utz ta runo'oj, y xu'ij che: Rat, xa rat jun itzel samajinel. Yin xin-en perdonar ronojel ri ac'as, roma rat xac'utuj quemelal chuve. 33 ¿Achique roma man xapokonaj ta ruvech ri jun chic samajinel achel ri xin-en yin aviq'uin?* Ef. 4:32. 34 Ri rey xcataj c'a royoval, romari' xujach-e ri itzel rusamajinel pa quik'a' ri yeyo'on pa k'axomal ri presos, richin tic'uje' chiri' c'a tutojo' na can ronojel ri ruc'as. 35 Quiri' mismo xtu'on ri Nata' Dios ri c'o chicaj chive rix,* Pr. 21:13. si chi'ijununal man ni'en ta perdonar riq'uin ronojel ivánima jun ri banayon man utz ta chive,* Mt. 6:12; Mr. 11:26. xcha' ri Jesús.

- San Mateo
- <
- 18
- >

*18:1 Mr. 9:34; Lc. 9:46-48.

*18:3 Sal. 131:2.

*18:4 Mr. 10:14; Lc. 18:16.

*18:5 Mt. 10:40.

*18:6 Mr. 9:42; Lc. 17:2.

*18:7 Mt. 26:24.

*18:7 Dt. 13:6; Lc. 17:1.

*18:8 Mt. 5:30; Mr. 9:43, 45.

*18:9 Mt. 5:29.

*18:10 Zac. 13:7.

*18:10 Sal. 34:7; Lc. 1:19; He. 1:14.

*18:11 Mt. 8:20.

*18:11 Jn. 3:16; Ro. 1:16.

*18:12 Lc. 15:4-7.

*18:15 Lc. 17:3, 4; Gá. 6:1, 2.

*18:17 Mt. 18:16.

*18:17 1 Co. 5:3-5; 6:1, 5.

*18:18 Mt. 16:19; Jn. 20:22, 23.

*18:19 1 P. 3:7.

*18:20 Hch. 20:7; 1 Co. 14:26.

*18:21 Mt. 18:15; Lc. 17:4.

*18:22 Sal. 78:40.

*18:25 Ro. 3:19, 20; 5:8.

*18:26 Ez. 18:22; Lc. 15:19.

*18:33 Ef. 4:32.

*18:35 Pr. 21:13.

*18:35 Mt. 6:12; Mr. 11:26.

© 2007 WBT