- Romanos
- <
- 10
- >

10
1 Rix aj-Roma ri junan kaniman ri Jesucristo iviq'uin, ri nurayij ri vánima y ri ninc'utuj che ri Dios, ja chi ri nuvinak israelitas yecolotaj.* Ro. 9:2, 3. 2 Yin veteman chi rije' niquitij quik'ij richin niquitzekle'ej ri Dios, pero man queteman ta achel nitzekle'es. 3 Roma quiyon quibanon-ka che ri cánima chi man queteman ta achique rubeyal nu'on ri Dios richin man ta chic jun quimac nicakalej chuvech,* Ro. 3:21, 22; Fil. 3:9. xa quiyon quicanon-ka jun rubeyal, y man nicajo' ta niquinimaj chi ja ri Dios nibano. 4 Roma riq'uin ri xurubana' ri Jesucristo, xtz'akatitaj ronojel ri nu'ij ri ley,* Mt. 5:17. richin quiri' xa achique na ri nuya' ránima riq'uin ri Jesucristo,* Gá. 3:24. man jun chic rumac xtrakalej chuvech ri Dios.
5 Roma ri Moisés rutz'iban can rubeyal ri nuc'utuj ri ley richin man jun chic rumac nrakalej jun vinak chuvech ri Dios. Chiri' nu'ij: Ri nibano ronojel ri nu'ij ri ley re', xtril ruc'aslen* Lv. 18:5; Lc. 10:25-28. riq'uin ri Dios. Quiri' nu'ij ri ley. 6 Pero vacami ri ruchojmil richin chi jun vinak manak chic rumac nrakalej chuvech ri Dios, ja ri nuya' ránima riq'uin ri Jesucristo. Achel nu'ij ri tz'iban can, ri quire' nu'ij: Man c'a ta'ij pan avánima: ¿Achique ta jun xti'e chicaj richin xterukasaj-pe ri Jun ri nitak-pe chucolic rutinamit ri Dios?* Dt. 30:12. 7 Ni man ta'ij: ¿Achique ta jun xti'e chupan ri lugar quichin ri anima'i' richin nuc'asoj-pe ri Jun ri nitak-pe chucolic rutinamit ri Dios? Man quiri' ta'ij.* 1 Co. 15:3, 4. 8 Roma ri ruch'abel ri Dios ri tz'iban can nu'ij: Man c'ayef ta navetemaj ri ch'abel ri nuc'ut achique ruchojmil nkucolotaj, xa c'o chic pan avánima* Dt. 30:14. y aveteman chic natzijoj, nicha'. Ri ch'abel ri', can richin vi naya' avánima riq'uin ri Jesucristo, y jari' ri nikatzijoj roj. 9 Y ri nikatzijoj roj quire' rubeyal: si rat na'ij chi ri Jesús jari' ri Avajaf* Fil. 2:11. y si nanimaj pan avánima chi ri Dios xuc'asoj-e chiquicojol ri anima'i',* Ro. 4:24. ri Dios can xcarucol-vi. 10 Roma ja ri pan avánima nanimaj-vi, y riq'uin ri' ri Dios nu'on chave chi man jun chic amac navakalej chuvech, y riq'uin ri ach'abel na'ij chi animan, y riq'uin ri' yacolotaj. 11 Roma chupan ruch'abel ri Dios ri tz'iban can, nu'ij: Conojel ri xtiquiya' cánima riq'uin, man xqueyo'ox ta chi q'uix.* Is. 28:16; Jer. 17:7. Quiri' nu'ij ri tz'iban can. 12 Quiri' nu'ij roma ri Dios junan nu'on chike* Hch. 15:9. roj israelitas quiq'uin ri man israelitas ta. Roma ja rija' Kajaf konojel,* Hch. 10:36; Gá. 3:28. y xa achique na yec'utun quito'ic che, rija' can nuya-vi-pe q'uiy favor pa quivi'. 13 Achel nu'ij chupan ruch'abel ri Dios ri tz'iban can: Conojel c'a ri xquec'utun che ri Ajaf chi querucolo',* Jl. 2:32; Hch. 2:21. can xquecolotaj-vi, nicha'.
14 ¿Pero nitiquer cami jun vinak nuc'utuj che ri Jesucristo chi tucolo', tok man jani tuya' ránima riq'uin? Y, ¿nitiquer cami nuya' ránima riq'uin, tok man rac'axan ta (achique, acu'x) nicolo quichin ri vinak? Y, ¿nitiquer cami nrac'axaj achique ruchojmil nicolotaj, si man jun nitzijon che? 15 Y, ¿achel ni'e jun chutzijosic ruch'abel ri Dios, si manak nitako-e richin? Roma chupan ruch'abel ri Dios nik'alajin chi ec'o etakon, roma nu'ij: Tok nac'axex cakan ri epetenak richin niquitzijoj ri utzulaj ch'abel ri nuya' uxlanen pa tak kánima,* Is. 52:7. nu'on chike chi nkuquicot. Quiri' nu'ij ri tz'iban can. 16 Pero man conojel ta niquinimaj ri nu'ij ri utzulaj ch'abel ri nu'ij achique ruchojmil yecolotaj ri vinak. Roma ri rutz'iban can ri Isaías nu'ij: Ajaf, man eq'uiy ta xeniman ri ach'abel ri xkatzijoj chique ri atinamit.* Is. 53:1; Jn. 12:38. Quiri' ri rutz'iban can. 17 Romari', richin nalex-pe riq'uin jun vinak chi nuya' ránima riq'uin ri Jesucristo, nic'atzin chi nrac'axaj ri nu'ij ri Dios,* Gá. 3:2. y c'o che'el nrac'axaj xaxe tok c'o nitzijon ri ruch'abel ri Dios che. 18 Jac'a yin nin-ij chi ac'axan ri ch'abel ri', roma ri tz'iban can nu'ij:
Pa ruvi' ronojel ri roch'ulef nac'axex-vi quikul ri yeyo'on rutzijol,* Sal. 19:4; Mt. 24:14; Col. 1:23; 1 Ts. 1:8.
Chi naj chi nakaj ac'axan-vi ri niqui'ij.
Quiri' nu'ij chupan ri tz'iban can.
19 Y yin nin-ij chi ri kavinak israelitas quic'axan ronojel ri'. Na'ey tikatz'eta' ri nu'ij ri Dios chupan ri rutz'iban can ri Moisés. Chiri' nu'ij:
Yin xtin-en chive chi bala ta nijo' chi iviq'uin ta rix c'o-vi ri c'o quiq'uin ri man israelitas ta, ri xa man tinamit ta;
Xtin-en chi nikukut ivánima chiquij ri xa man jun quino'oj pan ivech.* Dt. 32:21.
Quiri' xu'ij ri Dios chique ri israelitas.
20 Pero más k'alaj ri ruch'abel ri Dios ri rutz'iban can ri Isaías, ri quire' nu'ij:
Ri man xecanon ta vichin, xa xinquil.
Xinc'ut-vi' chiquivech ri man xinquicanoj ta.* Is. 65:1.
21 Jac'a chiquij ri kavinak israelitas, ri Dios quire' nu'ij: Ronojel k'ij nin-en-apu nuk'a' chique richin quepe viq'uin, jac'a rije' xa yec'ulula'n-pe y man niquinimaj ta nutzij.* Is. 65:2. Quiri' rutz'iban can ri Isaías.

- Romanos
- <
- 10
- >

*10:1 Ro. 9:2, 3.

*10:3 Ro. 3:21, 22; Fil. 3:9.

*10:4 Mt. 5:17.

*10:4 Gá. 3:24.

*10:5 Lv. 18:5; Lc. 10:25-28.

*10:6 Dt. 30:12.

*10:7 1 Co. 15:3, 4.

*10:8 Dt. 30:14.

*10:9 Fil. 2:11.

*10:9 Ro. 4:24.

*10:11 Is. 28:16; Jer. 17:7.

*10:12 Hch. 15:9.

*10:12 Hch. 10:36; Gá. 3:28.

*10:13 Jl. 2:32; Hch. 2:21.

*10:15 Is. 52:7.

*10:16 Is. 53:1; Jn. 12:38.

*10:17 Gá. 3:2.

*10:18 Sal. 19:4; Mt. 24:14; Col. 1:23; 1 Ts. 1:8.

*10:19 Dt. 32:21.

*10:20 Is. 65:1.

*10:21 Is. 65:2.

© 2007 WBT